Document ID: 32010R1003

Reference:
9.11.2010
FI
Euroopan unionin virallinen lehti
L 291/22
KOMISSION ASETUS (EU) N:o 1003/2010,
annettu 8 päivänä marraskuuta 2010,
moottoriajoneuvojen ja niiden perävaunujen takarekisterikilpien asentamiselle ja kiinnittämiselle varattavaa tilaa koskevista tyyppihyväksyntävaatimuksista ja moottoriajoneuvojen, niiden perävaunujen sekä niihin tarkoitettujen järjestelmien, osien ja erillisten teknisten yksiköiden yleiseen turvallisuuteen liittyvistä tyyppihyväksyntävaatimuksista annetun Euroopan parlamentin ja neuvoston asetuksen (EY) N:o 661/2009 täytäntöönpanosta
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon moottoriajoneuvojen, niiden perävaunujen sekä niihin tarkoitettujen järjestelmien, osien ja erillisten teknisten yksiköiden yleiseen turvallisuuteen liittyvistä tyyppihyväksyntävaatimuksista 13 päivänä heinäkuuta 2009 annetun Euroopan parlamentin ja neuvoston asetuksen (EY) N:o 661/2009 (1) ja erityisesti sen 14 artiklan 1 kohdan a alakohdan,
sekä katsoo seuraavaa:
(1)
Asetus (EY) N:o 661/2009 on puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle 5 päivänä syyskuuta 2007 annetun Euroopan parlamentin ja neuvoston direktiivin 2007/46/EY (puitedirektiivi) (2) mukaiseen tyyppihyväksyntään liittyvä erillisasetus.
(2)
Asetus (EY) N:o 661/2009 kumoaa moottoriajoneuvojen ja niiden perävaunujen takarekisterikilpien asentamiselle ja kiinnittämiselle varattavaa tilaa koskevan jäsenvaltioiden lainsäädännön lähentämisestä 20 päivänä maaliskuuta 1970 annetun neuvoston direktiivin 70/222/ETY (3). Kyseisessä direktiivissä vahvistetut vaatimukset olisi sisällytettävä tähän asetukseen, ja tarvittaessa niitä olisi muutettava niiden mukauttamiseksi tieteellisen ja teknisen tiedon kehitykseen.
(3)
Asetuksessa (EY) N:o 661/2009 vahvistetaan olennaiset säännökset moottoriajoneuvojen ja niiden perävaunujen tyyppihyväksyntää koskeville vaatimuksille takarekisterikilpien asentamiselle ja kiinnittämiselle varattavan tilan osalta. Siksi on välttämätöntä vahvistaa myös tietyt menettelyt, testit ja vaatimukset kyseiselle tyyppihyväksynnälle.
(4)
Tässä asetuksessa säädetyt toimenpiteet ovat moottoriajoneuvoja käsittelevän teknisen komitean lausunnon mukaiset,
ON ANTANUT TÄMÄN ASETUKSEN:
1 artikla
Määritelmät
Tässä asetuksessa sovelletaan seuraavia määritelmiä:
(1)
’ajoneuvotyypillä takarekisterikilpien asentamiselle ja kiinnittämiselle varattavan tilan osalta’ tarkoitetaan ajoneuvoja, jotka ovat samanlaisia sellaisilta olennaisilta ominaisuuksiltaan kuin:
—
takarekisterikilpien asentamiselle ja kiinnittämiselle varattavan tilan mitat;
—
takarekisterikilpien asentamiselle ja kiinnittämiselle varattavan tilan sijainti;
—
takarekisterikilpien asentamiselle ja kiinnittämiselle varattavan pinnan muoto.
(2)
’käytännöllisesti katsoen tasaisella pinnalla’ tarkoitetaan kiinteästä aineksesta olevaa pintaa, joka saattaa myös koostua kuviollisesta verkosta tai ritilästä, jonka kaarevuussäde on vähintään 5 000 millimetriä.
(3)
’kuviollisella verkkopinnalla’ tarkoitetaan pintaa, joka koostuu tasaisesti jakautuneesta muotojen muodostamasta kuviosta, muodot voivat olla pyöreitä, soikeita, vinoneliön muotoisia, suorakulmaisia tai nelikulmaisia tasaisesti jakautuneita aukkoja enintään 15 millimetrin välein.
(4)
’ritiläpinnalla’ tarkoitetaan pintaa, joka koostuu samansuuntaisista tangoista, jotka ovat jakautuneet tasaisesti ja joiden keskinäinen etäisyys on enintään 15 millimetriä.
(5)
’nimellispinnalla’ tarkoitetaan teoreettista geometrisesti täydellistä pintaa ottamatta huomioon pinnan epäsäännöllisyyksiä, kuten ulkonemia tai painumia.
(6)
’ajoneuvon pituussuuntaisella keskitasolla’ tarkoitetaan ajoneuvon symmetriatasoa tai, jos ajoneuvo ei ole symmetrinen, ajoneuvon akselien keskikohdan kautta kulkevaa pystysuoraa pitkittäistasoa.
(7)
’kaltevuudella’ tarkoitetaan kulmapoikkeaman astetta pystytasoon nähden.
2 artikla
Moottoriajoneuvojen tai perävaunujen EY-tyyppihyväksyntää koskevat säännökset takarekisterikilpien asentamiselle ja kiinnittämiselle varattavan tilan osalta
1.   Valmistajan tai tämän edustajan on toimitettava tyyppihyväksyntäviranomaiselle hakemus, joka koskee ajoneuvon EY-tyyppihyväksyntää moottoriajoneuvojen ja niiden perävaunujen takarekisterikilpien asentamiselle ja kiinnittämiselle varattavan tilan osalta.
2.   Hakemus on laadittava liitteessä I olevassa 1 osassa esitetyn ilmoituslomakemallin mukaisesti.
3.   Jos asiaankuuluvat tämän asetuksen liitteessä II vahvistetut vaatimukset täyttyvät, hyväksyntäviranomaisen on myönnettävä EY-tyyppihyväksyntä ja annettava tyyppihyväksyntänumero direktiivin 2007/46/EY liitteessä VII säädetyn numerointijärjestelmän mukaisesti.
Jäsenvaltio ei saa antaa samaa numeroa toiselle ajoneuvotyypille.
4.   Edellä olevan 3 kohdan soveltamista varten tyyppihyväksyntäviranomaisen on annettava EY-tyyppihyväksyntätodistus, joka on laadittu liitteessä I olevassa 2 osassa annetun mallin mukaisesti.
3 artikla
Direktiivin 70/222/ETY mukaisesti annettujen hyväksyntöjen voimassaolo ja laajentaminen
Kansallisen viranomaisen on sallittava sellaisten ajoneuvojen myynti ja käyttöönotto, jotka on tyyppihyväksytty ennen asetuksen (EY) N:o 661/2009 13 artiklan 2 kohdassa mainittua päivämäärää, ja edelleen myönnettävä laajennuksia kyseisille ajoneuvoille direktiivin 70/222/ETY mukaisesti annetuille hyväksynnöille.
4 artikla
Voimaantulo
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä marraskuuta 2010.
Komission puolesta
José Manuel BARROSO
Puheenjohtaja
(1)  EUVL L 200, 31.7.2009, s. 1.
(2)  EUVL L 263, 9.10.2007, s. 1.
(3)  EYVL L 76, 6.4.1970, s. 25.
LIITE I
Moottoriajoneuvojen ja niiden perävaunujen EY-tyyppihyväksyntää koskevat hallinnolliset asiakirjat takarekisterikilpien asentamiselle ja kiinnittämiselle varattavan tilan osalta
1   OSA
Ilmoituslomake
MALLI
Ilmoituslomake N:o … moottoriajoneuvojen tai perävaunujen EY-tyyppihyväksynnästä takarekisterikilpien asentamiselle ja kiinnittämiselle varattavan tilan osalta.
Seuraavat tiedot on toimitettava kolmena kappaleena, ja niihin on liitettävä sisällysluettelo. Mahdolliset piirustukset on toimitettava sopivassa mittakaavassa ja riittävän yksityiskohtaisina A4-koossa tai A4-kokoon taitettuina. Mahdollisten valokuvien on oltava riittävän yksityiskohtaisia.
Jos tässä ilmoituslomakkeessa tarkoitetuissa järjestelmissä, osissa tai erillisissä teknisissä yksiköissä on sähköohjattuja toimintoja, on toimitettava tiedot niiden suoritusarvoista.
0.   YLEISTÄ
0.1   Merkki (valmistajan toiminimi): …
0.2   Tyyppi: …
0.2.1   Kaupallinen nimi (kaupalliset nimet) (jos saatavilla): …
0.3   Tyypin tunnistustavat, jos ne on merkitty ajoneuvoon (1): …
0.3.1   Näiden merkintöjen sijainti: …
0.4   Ajoneuvoluokka (2): …
0.5   Valmistajan nimi ja osoite: …
0.8   Kokoonpanotehtaan nimi ja osoite (kokoonpanotehtaiden nimet ja osoitteet): …
0.9   Valmistajan edustajan (jos sellainen on) nimi ja osoite: …
1.   AJONEUVON YLEISET RAKENTEELLISET OMINAISUUDET
1.1   Valokuvat ja/tai piirrokset edustavasta ajoneuvosta: …
2.   MASSAT JA MITAT (3)
 (4)
2.4   Ajoneuvon mittojen vaihteluväli (äärimitat)
2.4.2   Alustat, joissa on kori
2.4.2.3   Korkeus (ajokunnossa) (5) (jos pyöräntuentaa voidaan säätää korkeussuunnassa, ilmoitetaan tavallinen ajoasento): …
2.6   Massa ajokunnossa
Ajoneuvon massa ajokunnossa koreineen ja, jos kyseessä on muuhun kuin luokkaan M1 kuuluva vetoajoneuvo, kytkentälaitteineen, jos valmistaja on sellaisen asentanut, tai alustan massa taikka alustan massa ohjaamon kanssa ilman koria ja/tai kytkentälaitetta, jos valmistaja ei asenna koria ja/tai kytkentälaitetta (mukaan luettuina nesteet, työkalut, varapyörä, jos sellainen on asennettu, ja kuljettaja sekä, kun kyseessä on linja-auto, henkilökunnan jäsen, jos ajoneuvossa on istuin henkilökunnan jäsenelle) (6) (kunkin variantin suurin ja pienin arvo): …
9.   KORI
9.14   Takarekisterikilpien sijainti (ilmoitetaan soveltuvin osin mitta-alue, piirustuksia voidaan käyttää soveltuvin osin): …
9.14.1   Yläreunan korkeus tienpinnasta: …
9.14.2   Alareunan korkeus tienpinnasta: …
9.14.3   Keskiviivan etäisyys ajoneuvon pituussuuntaisesta keskitasosta: …
9.14.4   Etäisyys ajoneuvon vasemmasta reunasta: …
9.14.5   Mitat (pituus × leveys): …
9.14.6   Kaltevuus pystytasosta: …
9.14.7   Näkyvyyskulma vaakatasossa: …
Selittävät huomautukset
2   OSA
EY-tyyppihyväksyntätodistus
MALLI
Muoto: A4 (210 × 297 mm)
EY-TYYPPIHYVÄKSYNTÄTODISTUS
Ilmoitus, joka koskee:
—
EY-tyyppihyväksyntää (7)
—
EY-tyyppihyväksynnän laajentamista (7)
—
EY-tyyppihyväksynnän epäämistä (7)
—
EY-tyyppihyväksynnän peruuttamista (7)
moottoriajoneuvo- tai perävaunutyypin takarekisterikilpien asentamiselle ja kiinnittämiselle varattavan tilan osalta
asetuksen (EU) N:o 1003/2010 [tämä asetus], sellaisena kuin se on viimeksi muutettuna asetuksella (EU) N:o …/… (7)
EY-tyyppihyväksyntänumero: …
Laajentamisen syy: …
I   OSA
0.1   Merkki (valmistajan toiminimi): …
0.2   Tyyppi: …
0.2.1   Kaupallinen nimi (kaupalliset nimet) (jos saatavilla): …
0.3   Tyypin tunnistustavat, jos ne on merkitty ajoneuvoon (8): …
0.3.1   Näiden merkintöjen sijainti: …
0.4   Ajoneuvoluokka (9): …
0.5   Valmistajan nimi ja osoite: …
0.8   Kokoonpanotehtaan nimi ja osoite (kokoonpanotehtaiden nimet ja osoitteet): …
0.9   Valmistajan edustajan nimi ja osoite (jos sellainen on): …
II   OSA
1.   Lisätiedot (tarvittaessa): katso lisäys.
2.   Testauksesta vastaava tekninen tutkimuslaitos: …
3.   Testausselosteen päiväys: …
4.   Testausselosteen numero: …
5.   Mahdolliset huomautukset: katso lisäys.
6.   Paikka: …
7.   Päiväys: …
8.   Allekirjoitus: …
Liitteet
:
Tietopaketti
Testausseloste
(1)  Jos tyypin tunnisteessa on merkkejä, joilla ei ole merkitystä tässä ilmoituslomakkeessa tarkoitetun ajoneuvon, osan tai erillisen teknisen yksikön kuvailemisessa, ne on esitettävä asiakirjoissa tunnuksella ”?” (esim. ABC??123??).
(2)  Luokitus direktiivin 2007/46/EY liitteessä II olevassa A osassa annettujen määritelmien mukaisesti.
(3)  Jos ajoneuvosta on sekä tavanomaisella ohjaamolla että makuuohjaamolla varustettu malli, ilmoitetaan massat ja mitat molemmissa tapauksissa.
(4)  Standardi ISO 612:1978 - Road vehicles - Dimensions of motor vehicles and towed vehicles - terms and definitions.
(5)
(g8)
Termi N:o 6.3.
(6)  Kuljettajan ja mahdollisen henkilökunnan jäsenen massaksi arvioidaan 75 kg (henkilö 68 kg ja matkatavarat 7 kg standardin ISO 2416:1992 mukaisesti), polttonestesäiliö täytetään 90-prosenttisesti ja muut nestettä sisältävät järjestelmät (lukuun ottamatta jätevesijärjestelmiä) täytetään 100-prosenttisesti valmistajan eritelmien mukaisesti.
(7)  Tarpeeton yliviivataan.
(8)  Jos tyypin tunnisteessa on merkkejä, joilla ei ole merkitystä tässä ilmoituslomakkeessa tarkoitetun ajoneuvon, osan tai erillisen teknisen yksikön kuvailemisessa, ne on esitettävä asiakirjoissa tunnuksella ”?” (esim. ABC??123??).
(9)  Direktiivin 2007/46/EY liitteessä II olevan A osan mukaisesti.
Lisäys
EY-tyyppihyväksyntätodistuksen N:o …
1.
Lisätiedot:
1.1
Lyhyt kuvaus ajoneuvotyypistä sen rakenteen, mittojen, linjojen ja rakennemateriaalien osalta: …
1.2
Kuvaus takarekisterikilven tilasta: …
2.
Takarekisterikilven tila sopii sellaisen rekisterikilven kiinnittämiseen, jonka koko on enintään (mm): 520 × 120/340 × 240 (1)
3.
Takarekisterikilven tilan sijainti: vasemmalla keskellä/keskellä (1)
4.
Takarekisterikilven tila on peittynyt näkyvistä, kun mekaaninen kytkinlaite on asennettu: kyllä/ei (1)
5.
Huomautukset: …
(1)  Tarpeeton yliviivataan.
LIITE II
Takarekisterikilpien asentamiselle ja kiinnittämiselle varattavaa tilaa koskevat vaatimukset
1.   VAATIMUKSET
1.1   Takarekisterikilpien asentamiselle ja kiinnittämiselle varattavan tilan muoto ja mitat.
1.1.1
Asentamiselle varattavan tilan on oltava tasainen tai käytännöllisesti katsoen tasainen suorakulmion muotoinen pinta, jonka vähimmäismitat ovat
joko
leveys
:
520 mm
korkeus
:
120 mm
tai
leveys
:
340 mm
korkeus
:
240 mm
1.1.2
Rekisterikilven kattamassa pinnassa saa olla reikiä tai aukkoja.
1.1.2.1
Luokan M1 ajoneuvojen osalta reikä tai aukko saa olla enintään 40 millimetrin levyinen tarvitsematta huomioida sen pituutta.
1.1.3
Rekisterikilven kattamassa pinnassa saa olla ulkonemia, edellyttäen että ne ulkonevat enintään 5,0 millimetriä nimellispintaan nähden. Hyvin pehmeistä aineista, kuten vaahtomuovista tai huovasta, tehtyjä lappuja rekisterikilven tärinän poistamiseen ei huomioida.
1.2.   Takarekisterikilven asentaminen ja kiinnittäminen.
1.2.1
Asentamiseen varattavan tilan on oltava sellainen, että valmistajan ohjeiden mukaan tapahtuneen kiinnittämisen jälkeen rekisterikilvillä on seuraavat ominaisuudet:
1.2.1.1
Kilven sijainti ajoneuvon pituussuuntaiseen keskitasoon nähden:
1.2.1.1.1
Kilven keskipiste ei saa olla ajoneuvon pituussuuntaisen keskitason oikealla puolella.
1.2.1.2
Kilven sijainti ajoneuvon pystysuoraan pitkittäistasoon nähden:
1.2.1.2.1
Kilven on oltava kohtisuorassa ajoneuvon pitkittäistasoon nähden.
1.2.1.2.2
Kilven vasen reuna ei saa olla pituussuunnassa ajoneuvon ulkoreunaan ulottuvan keskitason vasemmalla puolella.
1.2.1.3
Kilven sijainti pystysuoraan poikittaistasoon nähden:
1.2.1.3.1
Kilpi saa olla kallistettuna pystytasosta:
1.2.1.3.1.1
Vähintään – 5° ja enintään 30°, edellyttäen että kilven yläreuna on enintään 1,20 metrin korkeudella maanpinnasta;
1.2.1.3.1.2
Vähintään – 15° ja enintään 5°, edellyttäen että kilven yläreuna on yli 1,20 metrin korkeudella maanpinnasta.
1.2.1.4
Kilven korkeus maanpinnasta:
1.2.1.4.1
Kilven alareunan on oltava vähintään 0,30 metrin korkeudella maanpinnasta.
1.2.1.4.2
Kilven yläreuna saa olla enintään 1,20 metrin korkeudella maanpinnasta. Jos korkeusmääräystä ei kuitenkaan käytännössä ole mahdollista noudattaa ajoneuvon rakenteen vuoksi, 1,20 metrin enimmäiskorkeus voidaan ylittää, edellyttäen, että kilpi sijoitetaan niin lähelle tätä korkeutta kuin ajoneuvon rakenne sallii, eikä se saa missään tapauksessa olla 2,00 metriä korkeammalla maanpinnasta.
1.2.1.5
Geometrinen näkyvyys:
1.2.1.5.1
Jos kilven yläreuna on enintään 1,20 metrin korkeudella maanpinnasta, kilven on koko alueeltaan oltava näkyvissä neljässä tasossa seuraavasti:
—
pystytasossa kilven ulkoreunojen suuntaisesti 30° ulospäin ajoneuvon pituussuuntaisesta keskitasosta;
—
vaakatasossa kilven yläreunasta 15° ylöspäin;
—
vaakatasossa kilven alareunan suuntaisesti.
1.2.1.5.2
Jos kilven yläreunan korkeus maanpinnasta ylittää 1,20 metriä, kilven on koko alueeltaan oltava näkyvissä neljässä tasossa seuraavasti:
—
pystytasossa kilven ulkoreunojen suuntaisesti 30° ulospäin ajoneuvon pituussuuntaisesta keskitasosta;
—
vaakatasossa kilven yläreunasta 15° ylöspäin;
—
vaakatasossa kilven alareunasta 15° alaspäin.
1.2.1.6
Asennetun ja kiinnitetyn rekisterikilven reunojen ja rekisterikilven varsinaisen pinnan välinen tila ei saa ylittää 5,0 millimetriä rekisterikilven koko ääriviivojen pituudelta.
1.2.1.6.1
Määrätty enimmäistila voidaan ylittää paikallisesti siinä tapauksessa, että se mitataan reiästä tai aukosta kuviollisen verkon pinnalta tai ritiläpinnan samansuuntaisten tankojen välistä.
1.2.2
Asennetun ja kiinnitetyn rekisterikilven 1.2 kohdan mukaisesti määritelty varsinainen sijainti ja muoto, erityisesti sen tuloksena oleva kaarevuussäde, on otettava huomioon takarekisterikilven valaisinlaitteen vaatimusten osalta.
1.2.3
Jos takarekisterikilven asentamiselle varattava tila on peittynyt näkyvistä geometrisen näkyvyyden tasoilla jonkin mekaanisen kytkinlaitteen asennuksen vuoksi, tämä on mainittava testausselosteessa ja todettava EY-tyyppihyväksyntätodistuksessa.
2.   TESTAUSMENETTELY
2.1   Rekisterikilven pystysuoran kallistuksen ja korkeuden määrittäminen maanpinnasta
2.1.1
Ajoneuvo sijoitetaan sileälle pintatasolle ajoneuvon massan ollessa sovitettuna valmistajan ilmoittamaan massaan ajokunnossa, ilman kuljettajaa, ennen mittausten suorittamista.
2.1.2
Jos ajoneuvo on varustettu hydropneumaattisella, hydraulisella tai pneumaattisella jousituksella tai automaattisella kuorman mukaan toimivalla tasonsäätölaitteistolla, se on testattava niin, että jousitus tai tasonsäätölaitteisto on valmistajan määrittämässä tavanomaisessa ajokunnossa.
2.1.3
Jos rekisterikilpi osoittaa alaspäin, kallistukseen liittyvä mittaustulos ilmoitetaan miinusmerkkisenä.
2.2.   Projektion mittaukset on suoritettava kohtisuoraan ja suoraan kohti rekisterikilven kattamaa nimellispintaa.
2.3   Asennetun ja kiinnitetyn rekisterikilven reunan ja varsinaisen pinnan välisen tilan mittaus on suoritettava kohtisuoraan ja suoraan kohti rekisterikilven kattamaa varsinaista pintaa.
2.4   Vaatimustenmukaisuuden tarkastamiseen käytetyn rekisterikilven koon on oltava jompikumpi 1.1.1 kohdassa määritellyistä.

Summary:
Moottoriajoneuvojen takarekisterikilvet
Moottoriajoneuvojen takarekisterikilvet
 
TIIVISTELMÄ ASIAKIRJASTA:
Asetus (EU) N:o 1003/2010 – moottoriajoneuvojen ja niiden perävaunujen takarekisterikilpien asentamiselle ja kiinnittämiselle varattavaa tilaa koskevista tyyppihyväksyntävaatimuksista
ASETUKSEN TARKOITUS
Sillä vahvistetaan moottoriajoneuvojen ja niiden perävaunujen takarekisterikilpien asentamiselle ja kiinnittämiselle varattavaa tilaa koskevat säännöt.  Sen tavoitteena on mukauttaa sovellettavat vaatimukset tieteellisen ja teknisen tiedon kehitykseen.  Asetuksella (EU) 2015/166 muutetaan asetuksen liitettä II takarekisterikilpien asentamiselle ja kiinnittämiselle varattavaa tilaa koskevista vaatimuksista.  
TÄRKEIMMÄT KOHDAT
Asetuksessa vahvistetaan säännöt moottoriajoneuvojen ja niiden perävaunujen takarekisterikilpien asentamiselle ja kiinnittämiselle varattavan tilan tyyppihyväksynnälle. Se on osa moottoriajoneuvojen ja perävaunujen tyyppihyväksynnästä annetun asetuksen (EY) 661/2009 täytäntöönpanoa.
Vaatimukset takarekisterikilpien asentamiselle ja kiinnittämiselle varattavalle tilalleTakarekisterikilven asentamiselle varattavan tilan on oltava tasainen tai käytännöllisesti katsoen tasainen suorakulmion muotoinen pinta, jonka vähimmäismitat ovat joko520 millimetriä leveä ja 120 millimetriä korkea tai  340 millimetriä leveä ja 240 millimetriä korkea.  Asetuksen (EU) 2015/166 muuttamisella selkiytetään takarekisterikilven kiinnittämistä koskevia vaatimuksiakilven on oltava kohtisuorassa (+/–5°) ajoneuvon pituussuuntaiseen keskiviivaan nähden  kilven alareunan on oltava vähintään 0,30 metrin korkeudella maanpinnasta  kilven on koko alueeltaan oltava näkyvissä  kilven näkyvyyttä koskevat erityissäännöt riippuvat kilven yläreunan korkeudesta eli siitä, onko se yli 1,20 metrin korkeudella maanpinnasta vai ei.  Asetuksessa säädetään myös testausmenettelyistä, joiden avulla voidaan tarkistaa vaatimuksenmukaisuus.
EU-tyyppihyväksyntää koskevat säännötAjoneuvon valmistajan on toimitettava toimivaltaiselle viranomaiselle EU-tyyppihyväksyntähakemus. Hakemuksessa on oltavaajoneuvon merkki ja tyyppi  takarekisterikilville varattavan tilan vaihteluväli  reunojen korkeus tienpinnasta.  Jos toimivaltainen viranomainen katsoo ajoneuvon täyttävän kaikki takarekisterikilpien asentamiselle ja kiinnittämiselle varattavaa tilaa koskevat vaatimukset, se myöntää EU-tyyppihyväksynnän ja antaa tyyppihyväksyntänumeron direktiivin 2007/46/EY mukaisesti.
MISTÄ ALKAEN ASETUSTA SOVELLETAAN?
Asetusta on sovellettu 29. marraskuuta 2010 alkaen.
TAUSTAA
Lisätietoja:Moottoriajoneuvoja, niiden perävaunuja sekä niihin tarkoitettuja järjestelmiä ja osia koskevat direktiivit ja asetukset (Euroopan komissio)  
ASIAKIRJA
Komission asetus (EU) N:o 1003/2010, annettu 8 päivänä marraskuuta 2010 moottoriajoneuvojen ja niiden perävaunujen takarekisterikilpien asentamiselle ja kiinnittämiselle varattavaa tilaa koskevista tyyppihyväksyntävaatimuksista ja moottoriajoneuvojen, niiden perävaunujen sekä niihin tarkoitettujen järjestelmien, osien ja erillisten teknisten yksiköiden yleiseen turvallisuuteen liittyvistä tyyppihyväksyntävaatimuksista annetun Euroopan parlamentin ja neuvoston asetuksen (EY) N:o 661/2009 täytäntöönpanosta (EUVL L 291, 9.11.2010, s. 22–30)
Asetukseen (EY) N:o 1003/2010 tehdyt peräkkäiset muutokset on sisällytetty alkuperäiseen säädökseen. Konsolidoitu toisinto on tarkoitettu ainoastaan dokumentointitarkoituksiin.
MUUT ASIAAN LIITTYVÄT ASIAKIRJAT
Euroopan parlamentin ja neuvoston asetus (EY) N:o 661/2009, annettu 13 päivänä heinäkuuta 2009, moottoriajoneuvojen, niiden perävaunujen sekä niihin tarkoitettujen järjestelmien, osien ja erillisten teknisten yksiköiden yleiseen turvallisuuteen liittyvistä tyyppihyväksyntävaatimuksista (EUVL L 200, 31.7.2009, s. 1–24)
Katso konsolidoitu toisinto.
Euroopan parlamentin ja neuvoston direktiivi 2007/46/EY, annettu 5 päivänä syyskuuta 2007, puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle (puitedirektiivi) (EUVL L 263, 9.10.2007, s. 1–160)
Katso konsolidoitu toisinto.
Viimeisin päivitys: 30.04.2019